**Programul Operaţional Comun România-Ucraina 2014-2020**

**Cod proiect***: 2SOFT / 1.1 / 128*

**Titlul proiectului:** “*CBC-DEBUS-Dezvoltarea inovatoare a educației antreprenoriale și stimularea noilor afaceri în regiunea transfrontalieră”*

**Numele solicitantului:** *Youth Public Organization “New European Generation”*

**CAIET DE SARCINI**

**Achizitie servicii de furnizare continut educational**

**in cadrul proiectului**

**„CBC-DEBUS-INNOVATIVE DEVELOPMENT OF**

**ENTREPRENEURIAL EDUCATION AND STIMULATION OF NEW BUSINESS**

**IN CROSS-BORDER REGION”**

**Contract de finantare nr. 25843/27.02.2020**

***Programul de cooperare transfrontaliera Romania – Ucraina***

**ENI CBC 2014-2020**

* **Achizitor: PATRONATUL INTREPRINDERILOR MICI SI MIJLOCII Tulcea, Jud. Tulcea, Str. Iuliu Maniu, Nr. 4A, ap. BIROU nr. 1, CIF: 36358655**
* **Elemente de identificare achizitie: Achizitie servicii de furnizare continut educational**
* **Tipul contractului: Contract de servicii**
* **PROCEDURA DE ACHIZITIE APLICATA: procedura simplificata**

**ATENTIE !**

***Ofertanţii au obligaţia de a analiza cu atenţie intreaga Documentaţie de achizitie şi de a pregăti oferta conform tuturor instrucţiunilor, formularelor, prevederilor contractuale şi specificaţiilor tehnice conţinute în prezenta Documentaţie***

1. **INFORMATII GENERALE**
	1. **Tara partenera**

ROMANIA

* 1. **Achizitor**

PATRONATUL INTREPRINDERILOR MICI SI MIJLOCII (PIMM) – TULCEA

* 1. **Context**

De o parte și de alta a granițelor comune - *Tulcea, România și Izmail, Ucraina* - formarea unei culturi antreprenoriale, bazată pe valori specifice societății democratice, libertate și inițiativă liberă, muncă și respect pentru rezultatele sale, recunoașterea meritelor, egalitatea de șanse și accesul egal la oportunități constituie o necesitate și o prioritate atât pentru județul Tulcea, cât și pentru întreg teritoriul Ucrainei. Dezvoltarea afacerilor trebuie susținută prin implicarea, în conditii de concurență echitabilă, a antreprenorilor din țările vecine. Regiunile eligibile din cadrul programului se potrivesc perfect cu această cerință pentru ca activitățile de dezvoltare antreprenorială să fie eficiente, cu rezultate pozitive și susținute în timp. Nivelul scăzut al economiei din Tulcea și Ucraina poate fi combătut prin dezvoltarea și generarea de noi afaceri sănătoase care vor contribui la creșterea PIB-ului și la crearea de locuri de muncă

Incepand cu data de 23.03.2020, pe o durata de 12 luni, se afla in derulare proiectul cu titlul „**CBC-DEBUS-INNOVATIVE DEVELOPMENT OF ENTREPRENEURIAL EDUCATION AND STIMULATION OF NEW BUSINESS IN CROSS-BORDER REGION”,** finantat in cadrul Programului de Cooperare Transfrontaliera Romania-Ucraina 2014 – 2020 (contract de finantare nr. **25843/27.02.2020**).

Proiectul a fost depus in parteneriat, iar partenerii (din ambele tari participante la program) sunt:

* **Lider de parteneriat**: Youth Public Organization “New European Generation” – Ucraina;
* **Partener 1**: Izmail State University of Humanities;
* **Partener 2**: AJOFM Tulcea;
* **Partener 3**: Parteneriatrul Intreprinderilor Mici si Mijlocii (PIMM) Tulcea.

Obiectivul general al proiectului este reprezentat de *imbunătățirea calității și accesului la educația antreprenorială prin dezvoltarea și implementarea unui program inovator de formare a abilităților antreprenoriale, pentru a sprijini dezvoltarea a cel puțin 75 de planuri de afaceri, în termen de 12 luni, cu scopul de a crea noi afaceri și locuri de muncă în viitorul apropiat.*

**Serviciile aferente prezentei proceduri (denumite generic „Servicii CREDA”- Centru Resurse Educationale Deschise de tip Antreprenorial) sunt servicii de creare, gestionare, adaptare si transmitere a continutului educational de tip antreprenorial catre grupul tinta al proiectului.**

Continutul educational de tip antreprenorial va fi oferit grupului tinta al proiectului prin intermediul a doua centre CREDA ce vor fi amplasate in Romania (Tulcea - PIMM) si Ucraina (Izmail – State University of Humanities).

* 1. **Concordanta cu alte programe / proiecte / strategii**

Proiectul este în concordanta cu obiectivul strategic al ENI, și anume obiectivul specific (A) - Promovarea dezvoltării economice și sociale în regiunile de pe ambele părți ale frontierelor comune.

Potrivit Strategiei de Dezvoltare a Județului Tulcea, printre direcțiile sale de dezvoltare se dezvoltă „campanii de informare privind dezvoltarea abilităților antreprenoriale”, precum și metode alternative de educare on-line pentru zonele cu acces izolat, pentru cele depopulate și care intampina obstacole in asigurarea accesului populatiei la educație.

În Ucraina, sistemul de învățământ include nivelurile preșcolar, școlar, extrașcolar, vocațional, superior, postuniversitar, doctorat și autoeducare și este reglementat prin Legea Ucraineana „Cu privire la educație” și altele acte normative-juridice.

Pentru a îmbunătăți calitatea și competitivitatea educației în noile condiții economice și socio-culturale, accelerând integrarea Ucrainei în spațiul educațional internațional, a fost aprobata Strategia națională pentru dezvoltarea educației în Ucraina pentru perioada până în 2021 și în vigoare pe teritoriul statului.

Acest document prezintă principalele modalități de punere în aplicare a ideilor conceptuale și a opiniilor privind dezvoltarea educației, în vederea:

* creșterii accesului la o educație competitiva de înaltă calitate, în concordanță cu cerințele dezvoltării durabile inovatoare ale societății, economiei;
* asigurarii dezvoltării personale a unei persoane în funcție de abilitățile sale individuale, pe baza învățării pe tot parcursul vieții.

Conform Strategiei naționale a Ucrainei, principalele direcții de dezvoltare a educației sunt:

* actualizarea în conformitate cu cerințele timpului cadrului de reglementare a sistemului de învățământ;
* modernizarea structurii, conținutului și organizării învățământului pe baza unei abordări competente;
* crearea și furnizarea de oportunități pentru implementarea diferitelor modele educaționale, crearea de instituții de învățământ de diferite tipuri și forme de proprietate;
* crearea unui sistem eficient de educație națională, dezvoltare și socializare a copiilor și tinerilor;
* asigurarea accesibilității și continuității educației de-a lungul vieții;
* formarea unui mediu educațional sigur si a educației in legatura cu mediul;
* dezvoltarea unei activități științifice și inovatoare în educație, îmbunătățirea calității educației pe o bază inovatoare;
* informatizarea educației și sprijinul informațional și al resurselor din educație și știință;
* asigurarea monitorizării naționale a sistemului de învățământ;
* crearea unei baze materiale și tehnice moderne a sistemului de învățământ.

Textul complet al Strategiei naționale în limba ucraineană poate fi vizualizat la link-ul: http://zakon0.rada.gov.ua/laws/show/344/2013/page.

De asemenea, la nivel național, din 2016, **Strategia de dezvoltare a întreprinderilor mici și mijlocii** funcționează în Ucraina și include următoarele dispoziții pentru dezvoltarea educației:

* transformarea antreprenoriatului intr-o competență cheie în planurile de învățământ la toate nivelurile (primar, secundar , învățământ profesional, superior și educație pe tot parcursul vieții), în conformitate cu „Cadrul european de competențe pentru întreprinderi” (2016);
* Crearea unei structuri de învățare antreprenorială cuprinzătoare, ținând cont de necesitatea pregatirii, din punct de vedere antreprenorial, a tinerilor și femeilor;
* introducerea educației informale antreprenoriale (în sectoarele învățământului general, profesional și superior);
* stimularea cooperării dintre sistemul de educație / formare și angajatori;
* sprijinirea furnizorilor de servicii educaționale (în domeniul reglementării, managementului și competențelor la nivel înalt), astfel încât acestea să răspundă nevoilor comerciale în schimbare ale unei perspective internaționale.
1. **OBIECTIVUL, SCOPUL SI REZULTATELE ASTEPTATE**

**2.1 Obiectivul general** al proiectului este de a îmbunătăți calitatea și accesul la educația antreprenorială, prin dezvoltarea și implementarea unui program inovator de formare a abilităților antreprenoriale, pentru a sprijini dezvoltarea a cel puțin 75 de planuri de afaceri, în termen de 12 luni, în scopul crearii de noi afaceri și locuri de muncă în viitorul apropiat.

Proiectul are două obiective specifice:

* **Obiectiv specific 1**: Promovarea culturii antreprenoriale în rândul tinerilor rezidenți din regiunile Izmail și Tulcea, pentru formarea a 75 de tineri antreprenori.
* **Obiectiv specific 2:** Creșterea accesibilității la educația antreprenorială și asigurarea competențelor relevante prin formarea antreprenorială pentru 75 de membri ai grupului țintă, 25 din Izmail și 50 din Tulcea - persoane care intenționează să-și înființeze o afacere, participând la programul de formare pentru formarea antreprenorială în termen de 12 luni.

Obiectivul general al proiectului are la baza următoarele premise:

* nevoia, identificată în ambele țări, de dezvoltare a educației antreprenoriale și de interesul exprimat de rezidenții celor două orașe din regiunea transfrontalieră;
* constientizarea faptului ca o cooperare transfrontalieră va conduce la o îmbunătățire considerabilă a calității și cantității conținutului educațional antreprenorial;
	1. **SCOPUL CONTRACTULUI**

Scopul contractului este reprezentat de achiziția unei solutii educationale moderne care sa raspunda optim nevoilor identificate la nivelul grupului tinta al proiectului „**CBC-DEBUS-INNOVATIVE DEVELOPMENT OF ENTREPRENEURIAL EDUCATION AND STIMULATION OF NEW BUSINESS IN CROSS-BORDER REGION**”.

* 1. **REZULTATELE ASTEPTATE ALE CONTRACTULUI**
* **Rezultatul 1:** Un set complet de 12 materiale educaționale care vor servi ca instrumente educaționale în domeniile educației antreprenoriale pentru grupul țintă, pentru minim urmatoarele tematici:

*Infiintare firma;*

*Alegere banca pentru o microintreprindere;*

*Selectie colaboratori externi necesari unei microintreprinderi;*

*Angajarea personalului, administrarea acestuia si motivarea personalului*

*Contractele firmei;*

*Managementul riscului;*

*Management financiar;*

*Management de proiect;*

*Marketingul afacerii mici;*

*Finantarea afacerii;*

 *Logistica afacerii;*

*IT-ul afacerii mici*.

* + - * **Rezultatul 2** : Realizarea de filme tutoriale animate, care sa prezinte o parte din conceptele cheie, cu aplicabilitate practica in antreprenoriat. (max. 40 minute cumulate)
			* **Rezultatul 3** : Sistem software de administrare a continutului antreprenorial care sa fie accesata prin platforma site-ului compatibila prin intermediul browserelor internet. Web-site-ul ce va contine si platforma va fi realizat modular si ergonomic, pentru a permite utilizatorilor o navigare rapida, comoda si intuitiva
1. **OBIECTUL CONTRACTULUI**

Obiectul contractului este reprezentat de achiziția de servicii de creare/livrare conținut educațional de tip antreprenorial, în cadrul proiectului „**CBC-DEBUS-INNOVATIVE DEVELOPMENT OF ENTREPRENEURIAL EDUCATION AND STIMULATION OF NEW BUSINESS IN CROSS-BORDER REGION**”.

1. **CERINTE MINIME REFERITOARE LA SERVICIILE CE FAC OBIECTUL CONTRACTULUI:**

In vederea obtinerii rezultatelor asteptate ale proiectului, participantii la prezenta procedura vor oferta **servicii de creare continut educational de tip antreprenorial, care prezinta cel putin**  urmatoarele componente:

* **Componenta 1: Componenta realizarii de materiale cu continut educational de tip antreprenorial**

Materialul cu continut educational de tip antreprenorial se doreste a fi o sinteza de cunostinte preponderent practice in ceea ce priveste managementul si antreprenoriatul, cunostinte cu un grad foarte ridicat de aplicabilitate, indiferent de tipul de afacere.

Acest material va trebui sa acopere nevoia de informartie de management si antreprenoriala a grupului tinta, in ceea ce priveste atat etapa de infiintare si set-up a firmei, cat si etapa de incepere a activitatii, insotita de obtinerea de venituri.

Materialele vor fi elaborate de ofertat prin expertii asumati de catre acesta si sau de subcontractori, minim un expert va trebui sa dovedeasca experienta antreprenoriala relevanta si va trebui sa verifice activitatea subcontractorului (daca este cazul) (a se vedea detalii in cadrul Sectiunii 7.1 Echipa de experti din prezentul Caiet de Sarcini).

Materialul cu continut educational de tip antreprenorial va contine si va dezvolta cel putin urmatoarele capitole:

* Infiintare firma;
* Alegere banca pentru o microintreprindere;
* Selectie colaboratori externi necesari unei microintreprinderi;
* Angajarea personalului, administrarea acestuia si motivarea personalului
* Contractele firmei;
* Managementul riscului;
* Management financiar;
* Management de proiect;
* Marketingul afacerii mici;
* Finantarea afacerii;
* Logistica afacerii;
* IT-ul afacerii mici.

 Acest tip de conținut va oferi informații practice pe principalele teme de interes pentru antreprenorii din grupul țintă. Are un format compact, caracter explicit și oferă informațiile cele mai importante pe un număr de teme identificate. Este o colecție de materiale de tip ghid, portabilă și ușor de folosit, .

***NB:*** *Nevoia de a utiliza expertii cu experienta antreprenoriala vine din faptul ca ne dorim achizitionarea unui material elaborat din perspectiva practicienilor, cu accent pe acele subiecte care sa ajute cititorul sa gaseasca raspuns la gestionarea anumitor situatii concrete cu care s-ar putea confrunta in antreprenoriat. De asemenea, continutul si recomandarile acestuia este de dorit sa fie adaptat nevoilor practice ale unei microintreprinderi, nu unei companii cu resurse multiple.*

* **Componenta 2: Componenta realizării unor filme-tutorial cu rol didactic în procesul de training antreprenorial.**

 Metodele și instrumentele de instruire folosite trebuie aliniate cu particularitățile modului în care adulții se documentează și își completează instruirea. Conținutul educațional trebuie să fie structurat în „atomi” de conținut, care au ca scop clarificarea unei noțiuni, a unui proces care este important pentru activitatea viitorilor antreprenori.

Acești „atomi” de conținut trebuie să poată fi ușor integrați în diverse contexte de învățare, atât on-line cat și off-line, de la cele informale, la cele care țin de formarea tradițională.

 Organizarea conținutului trebuie să fie foarte bine structurata, succinta, cu informație și cu elemente relevante și să nu necesite mai mult de 5 minute pentru parcurgerea unui „atom” de informație.

Elementele conținute sunt de tip text, video, imagini și galerii de imagini, întrebări.

 Conținutul educațional care va fi dezvoltat sub specificatiile prezentului contract de servicii trebuie să fie bazat pe o strategie didactică modernă, flexibilă, pragmatică și adaptată specificului cursanților adulți, cu precădere specificului noii generații de antreprenori.

 Filmele tutorial realizate vor face, prin natura conceptului, structurării informației și modului de prezentare, ca noțiunile prezentate să fie cât mai ușor de asimilat, să asigure un grad mare de memorabilitate și să transforme activitatea de învățare intr-o activitate placută și captivantă.

 Pentru a mări atât accesibilitatea, viteza de asimilare cât și pentru a face asimilarea informației mai plăcută pentru utilizator, filmele tutoriale animate, cumulat, vor avea aproximativ 40-45 de minute, care vor prezenta o parte din conceptele cheie, cu aplicabilitate practica in antreprenoriat, utilizand parti din fiecare capitol din materialul cu continut educational de tip antreprenorial.

 Aceste tutoriale vor avea o durată de aproximativ 5 minute, durată suficientă pentru a transmite în mod condensat, informațiile necesare, fără insă a le face prea greoaie, sau chiar plictisitoare printr-o intindere prea mare în timp. Această durată medie este utilizată cu succes, în mod curent pentru astfel de materiale, pe canale media precum Youtube.

 Personajele vor fi concepute în așa fel incat să creeze empatie, într-un echilibru bine ales între postura conferita de functie și o oarecare familiaritate, și chiar umor, pe care animația o poate conferi unui personaj.

 Conceptul acestor tutoriale va lăsa deschisă o posibilă dezvoltare ulterioară a proiectului în vederea realizării unor materiale interactive, ce vor ajuta la evaluarea gradului de însușire a noțiunilor și informațiilor transferate catre cursanti, in cadrul acestui proiect.

* **Componenta 3: Componenta software**

 Sistem software de administrare a continutului antreprenorial care sa fie accesata prin platforma site-ului compatibila prin intermediul browserelor internet. Web-site-ul ce va contine si platforma va fi realizat modular si ergonomic, pentru a permite utilizatorilor o navigare rapida, comoda si intuitiva. Componenta are ca scop, pe de o parte, să faciliteze asimilarea de către candidați a noțiunilor predate la curs, oferind un acces rapid și structurat la informație și, pe de altă parte, are un rol de arhivă, ce va face accesibilă informația acumulată la această sesiune de training și pentru ulterioare sesiuni similare, cât și pentru alte persoane aflate în publicul țintă, înrolate în acest proiect sau nu.

* **Structura modulului software**

Această componenta este formată din două module distincte intr-o arhitectură “client-server” după cum urmează:

* Un modul “backend” ce va rula pe un server pus la dispozitie de către compania furnizoare de servicii, ce va contine o baza de date in care echipa de trainer va putea stoca toate materialele sub forma de materiale video, audio si documente ce vor rezulta sau vor fi utilizate în sesiunile de training.
* Un modul “frontend” ce va fi rezident pe acelasi server, dar care la fiecare apelare a unui utilizator, se va downloada in softwarele de tip “browser” aflat pe dispozitivul acestuia si va face accesibila informatia din baza de date cu ajutorul unei interfete special concepute și configurate in acest sens

 Sistemul software de administrare a continutului antreprenorial va fi accesat prin aplicatie mobila compatibila atat cu sistemele de operare IOS și Android, cât și prin browser internet.

* **Carateristicile bazei de date**

 Fiecare inregistrare/document prezent in baza de date (platforma) va fi insotit de un text reprezentativ pentru conținutul înregistrării/documentului în speță. Acest text (denumire) va constitui baza de cautare. Una din **facilitațile esențiale** pe care le aduce acest mod de structurare a informației va fi acela de catalogare a documentului / materialului ce va fi corelat cu conținutul și subiectul dezbatut în materialele video, astfel încât pentru a accesa o informație legată de un subiect specific, nu va mai fi nevoie sa vizionezi un material greu de parcurs (de ex. de o ora), pentru a găsi cele 5 minute ce conțin informația pe care o căutai, ci va permite accesul automatizat, direct la capitolul in care sa afla informația de interes.

 Această platforma este un sistem deschis prevăzut cu un modul “administrator” în care materialele vor putea fi adăugate/editate/șterse în comun de catre entitățile care gestionează proiectul, pe durata acestuia, cât și ulterior, putând, în timp, să devină o bază de cunoștințe și resurse apreciabilă și apreciață de o sferă de utilizatori mult mai mare decât cea pentru care a fost initial proiectată.

Prin natura sistemului de text cheie, atât accesul cât și relevanța rezultatelor cautarilor în platforma, pot fi rafinate în timp, prin colectarea de experiențe de utilizator, facând ca utilitatea acestui instrument să fie în continua creștere.

 Platforma va avea minim 4 sectiuni: cont, cursuri video, suport curs si forum ( cu rol de serviciu de consultanta in cresterea accesulibilitatii la educatie antreprenoriala)

* **Detalii tehnice (doar pentru Componenta 3)**

Tehnologiile ce stau la baza realizării acestui sistem software sunt tehnologii de ultima ora in domeniu si se bazeaza pe librarii și module moderne și testate suficient pe piață, dar nu mai vechi de 3 ani de zile.

Hosting-ul aplicației se va face pe un server ce va garanta accesul simultan a peste 10.000 de utilizatori simultani.

1. **DURATA CONTRACTULUI**

Toate rezultatele asteptate ale contractului vor fi indeplinite in termen de 7 luni de la semnarea acestuia.

1. **GRUPUL TINTA**

Tinerii care locuiesc din zona eligibilă sunt grupul țintă al proiectului. Acestia sunt interesați să participe la activitățile proiectului, deoarece sunt conștienți de importanța abilităților antreprenoriale ca premise pentru succesul în viață.

Pentru a obține rezultatele urmarite, membrii grupului țintă vor fi implicați după cum urmează:

* Vor fi selectați și vor participa la cursurile de formare în educația antreprenorială;
* Vor fi încurajați să elaboreze planuri de afaceri și să înființeze noi afaceri viitoare și să creeze noi locuri de muncă în viitorul imediat.

Numarul tinerilor, rezidenți din Izmail și Tulcea, care vor beneficia de informații antreprenoriale: este de 50 persoane din Izmail si 100 persoane din Tulcea.

1. **PERSONALUL NECESAR**

 In vederea participarii la procedura, ofertantii vor face dovada detinerii de personal propriu sau subcontractat, cu calificari si experienta relevanta, conform specificatiilor descrise la subcap. 7.1 si 7.2 si care vor indeplini sarcinile mentionate in cuprinsul acestor subcapitole.

 Echipa de experti care vor elabora continutul educational de tip antreprenorial si va asigura distribuirea online in platforma va fi formata din experti care vor ocupa cel putin urmatoarele pozitii:

* 1. **ECHIPA DE EXPERTI**
		+ 1. **EXPERT CHEIE 1 (TEAM LEADER): EXPERT MANAGEMENT, MARKETING SI LOGISTICA AFACERII**

**Calificari si competente detinute:**

* Studii superioare sau post-universitare finalizate.
* Formator atestat;

**Experienta profesionala generala**

* Cel putin 5 ani de experienta antreprenoriala, intr-un post de conducere (administrator, director general / societate comerciala) a unei entitati economice cu scop patrimonial *(orientata catre obtinerea de profit)* sau cel putin 5 ani de experienta manageriala in calitate de manager / director de departament cu relevanta ridicata pentru functionarea unei firme (ex: dep. Economic / Financiar-contabil, Vanzari, Marketing, Operational, Expansiune / Dezvoltare, Export, Achizitii sau alte asemenea; nu se va considera experienta rewlevanta detinerea unei pozitii manageriale intr-un departament de nisa gen Suport-Client Service, Regulatory Affairs, Resurse Umane etc care nu au legatura directa cu operatiunile comerciale si financiare ale firmei)

**Experienta profesionala specifica**

* Cel puțin un proiect in cadrul căruia sa fi derulat activități specifice formarii profesionale prin derularea de programe de formare antreprenoriala. Constituie avantaj si valoarea adaugata activitate de monitorizare a implementarii de planuri de afaceri finantate din fonduri publice in urma selectarii acestora in cadrul unui concurs de planuri de afaceri

*ATENTIE!*

*Detinerea tuturor aptitudinilor si competentelor prezentate mai sus se va proba prin documente specifice (diplome/adeverinte care vor atesta absolvirea, de catre expertul propus, a programelor de instrure/calificare/perfectionare si detinerea abilitatilor specifice pentru a putea desfasura activitate pe postul pentru care este propus).*

* + - 1. **EXPERT CHEIE 2: EXPERT MANAGEMENT ADMINISTRATIV SI ACCESARE FONDURI EUROPENE**

**Calificari si competente detinute:**

* Studii superioare sau post-universitare;
* Cunoasterea procedurilor specifice privind infiintarea unei entitati economice
* Cunoasterea normelor legale si obligatiilor ce revin oricarei persoane care initiaza, in nume propriu, infiintarea unei intreprinderi sau a princialelor modificari in defasurarea activitatii acesteia (ex: schimbarea sediului, introducerea de domenii de activitate noi, schimbarea asociatiilor, redistribuirea partilor sociale, schimbarea reprezentantului legal al soietatii etc)
* Expertiza in domeniul implementarii fondurilor nerambursabile
* Cunoastere avansata a instrumentelor financiare externe care pot fi atrase pentru dezvoltarea unei afaceri si a modului in care pot fi accesate

**Experienta profesionala generala**

* Cel putin 5 ani in posturi de coordonare/administrare a unei entitati economice*;*
* Cel putin 2 ani de experienta in implementarea de proiecte in vederea atragerii de sprijin financiar nerambursabil pentru dezvoltarea afacerilor*;*

**Experienta profesionala specifica**

* Mentinerea permanenta a legaturii cu autoritati abilitate/relevante pentru gestiunea unei afaceri (ONRC, ANAF, Birourile de taxe si impozite etc), cu institutiile bancare si de garantare, cu asociatii si alte entitati publice sau private;
* Intocmire dosare de achizitie si derulare proceduri de achizitie;
* Elaborarea de Cereri de plata, cereri de rambursare, cereri de prefinantare, rapoarte de progres si alte documente specifice implementarii proiectelor;
* Monitorizarea constanta a implementarii prin prisma incadrarii in bugetul aprobat;
* Managementul general al proiectului in perioada de implementare;

*ATENTIE!*

*Detinerea tuturor aptitudinilor si competentelor prezentate mai sus se va proba prin documente specifice (diplome/adeverinte care vor atesta absolvirea, de catre expertul propus, a programelor de instrure/calificare/perfectionare si detinerea abilitatilor specifice pentru a putea desfasura activitate pe postul pentru care este propus).*

* + - 1. **EXPERT CHEIE 3: EXPERT GRAFICĂ ȘI DESIGN CONȚINUT EDUCAȚIONAL**

**Calificari si competente detinute**

* Studii superioare sau post-universitare, profil tehnic – Automatizari si Calculatoare;
* Utilizator al limbii engleze – nivel cel putin mediu - si al terminologiei specifice domeniului antreprenoriatului;
* Creativitate in vederea transpunerii, in materiale grafice si acustice, a informatiilor si conceptelor teoretice;
* Competente IT:
* Python, Javascript, HTML, CSS;
* NodeJs/React/GraphQl.

**Experienta generala:**

* Cel putin 3 ani de experienta antreprenoriala, intr-un post de conducere/coordonare a unei entitati economice;
* Minim 3 ani (indiferent de poziția deținută) in domeniul/specializarea IT&C;

**Experienta specifica:**

* Experienta de cel putin 3 ani in sectorul de productie/post-productie grafica si media;
* Constituie avantaj si valoarea adaugata, activitati precum:
	+ - * proiectarea și dezvoltarea interfețelor pentru itemii de conținut multimedia,
			* elaborarea elementelor grafice și a secvențelor de animație care vor fi incluse în cadrul itemilor de conținut multimedia);
			* realizarea/prelucrarea secventelor de sunet.

*ATENTIE!*

*Detinerea tuturor aptitudinilor si competentelor prezentate mai sus se va proba prin documente specifice (diplome/adeverinte care vor atesta absolvirea, de catre expertul propus, a programelor de instrure/calificare/perfectionare si detinerea abilitatilor specifice pentru a putea desfasura activitate pe postul pentru care este propus).*

1. **FACILITATI OFERITE DE CATRE ACHIZITOR**

 Achizitorul se va asigura ca expertii sunt sprijiniti si lin se va pune la dispozitiei toate resurseme materiale in mod adecvat pentru indeplinirea responsabilitatilor ce le revin in cadrul proiectului. In mod special, acesta trebuie sa se asigure asupra faptului ca exista suficiente resurse administrative si de secretariat care sa permita expertilor sa se concentreze asupra responsabilitatilor lor fundamentale pentru indeplinirea obiectivului contractului.